שידוך הוא התהליך המקובל במגזר החרדי, כמו בחברות מסורתיות נוספות למציאת בן/בת זוג למטרת נישואין. השידוך מנוהל על ידי גורמים נוספים פרט לבני הזוג, ה"שדכן" ובדרך כלל גם הורי המיועדים, הם מבררים על המוצע עוד לפני שבני הזוג נפגשים ביניהם, לאחר הבירור ניגשים בני הזוג למספר משתנה של פגישות, ובמידה והם מעוניינים בסגירת השידוך, הם מקיימים "וורט" מעמד הרמת "לחיים" בין בני המשפחה המצומצמת בלבד, לעיתים הוורט משתלב בתנאים (אירוסים) הציבורי יותר.
בזרם הליטאי, החרדי ספרדי ובחב"ד מקובל כי בני הזוג נפגשים מספר פעמים טרם האירוסין והם נפגשים גם בזמן שבין האירוסין לחתונה. בחוגים שמרניים יותר, בעיקר אצל החסידים, ובני היישוב הישן בירושלים, ההיקף של הפגישות טרם האירוסים נמוך בהרבה. יש חוגים בהם מתקיימת רק פגישה אחת קצרה מאוד בעלת משמעות שולית וכמעט טקסית, כאשר את כל הבירורים עושים ההורים והמועמדים נפגשים רק על מנת לוודא את נכונותם להינשא. מלבד פגישות ספורות אלה, החסידים אינם נוהגים להיפגש כלל עד החתונה.
השידוכים מתנהלים על ידי שדכנים - לעיתים מקצועיים - העוסקים בתחום כמקצוע, אך גם מכרים וחברים. נהוג לשלם לשדכן עבור עבודתו על שידוך. קיימים גם ארגוני שידוכים כמו ארגון "בניין עולם". ישנן מוסדות להם יש רב או מורה העוסקים בהצעות ועזרה בתחום השידוכים לתלמידים הלומדים בהם. ברוב המקרים, מהלך השידוך נעשה מול ההורים ולעיתים אף ההורים יפגשו עם המועמד טרם הפגישה הראשונה או בתחילתה.
מהלך השידוך.
השידוך התפתח כתוצאה מגדרי הצניעות התורניים, לפיהם רווקים נפגשים רק למטרת נישואים.
בשידוך נוצרת ההיכרות דרך צד שלישי, לאחר בירור אודות מידת התאמת המועמדים, ולרוב גם בדיקת דור ישרים. הפגישות בין הבחור והבחורה מתואמים על ידי גורם מקשר בדרך כלל השדכן. גם אחרי שנתקבלה ההחלטה להינשא, הקשר בין המשודכים הוא מינימלי, תוך שמירת נגיעה מוחלטת ומיעוט מפגשים עד לחתונה עצמה.
ברורי התאמה.
בשלב זה נאסף מידע בעבור השידוך הפוטנציאלי. לרוב, המוצעים הם מאותה עדה ובחסידויות גדולות אף מאותה חסידות. החיפוש כולל שיחות ותִשאוּל מכרים וחברים ולפעמים גם מפגשים בפועל של ההורים עם המועמדים. סביב שיחות הברורים קיימת ספרות הלכתית הדנה בשאלות כמו חובת הדיווח או האם יש מידע שאפשר להסתיר וכדומה. במהלך הבירורים אודות המשודך יערכו הצדדים בירורים אודות משפחתו בנושאים כמו ייחוס, רקע הוריו וכדומה, בירורים אודות נתונים אישיים כמו מראה ואופי. רבים בציבור החרדי עורכים בירור גנטי במסגרת דור ישרים ובודקים התאמה טרם הפגישה הראשונית, או, לחלופין, לפני האירוסין. אם ברור הנתונים הראשוני מוכיח עמידה בקריטריונים, מתקדמים לשלב הבא פגישה בין המועמדים עצמם.
הפגישות.
מספר הפגישות ואורכן משתנה בין הזרמים השונים במגזר החרדי, והוא נע בין פגישה קצרה בודדת, כמו, למשל, בחסידות גור, ועד היכרות ממשית.
מקום המפגש תלוי במנהגי המשפחה. יש המקפידים שהבחור יפגוש את הבחורה בביתה או בבית אחר ויש הנפגשים בלובי של מלון. בשלבים מתקדמים יותר מקובל לצאת לפגישות במרחבים פתוחים או לשבת לאכול יחד. משך זמן הפגישה עולה עם התקדמות הפגישות. הבחור אמור לרוב לפתוח בשיחה, לשלם על האוכל והשתייה ולדאוג להחזיר את הבחורה לביתה בתום הפגישה. בין הפגישות מתקבלת ההחלטה אם להמשיך להיפגש באמצעות השדכן, עד לפגישות מתקדמות בהן הזוג מתאם בעצמו.
צביון הקשר בתקופת האירוסין.
בין סגירת התנאים לחתונה, נהוג לערוך מסיבת אירוסים. על פי ההלכה, איסור ייחוד ושמירת נגיעה חלים גם בתקופת האירוסין ועד לחתונה. כשהם נפגשים, נהוג לרכוש מתנות מוגדרות, לרוב הוא קונה פמוטים ואילו היא תרכוש סט ספרי קודש. בהתאם לזרם אליו משתייך הזוג, תדירות המפגשים עשויה להיות מוגבלת כמו גם אורכם.
תקופה זו מוקדשת, נוסף על ההכנות הטכניות לאירוע החתונה, גם להדרכה רוחנית ומעשית של הקמת בית. ולמידת הלכות נידה וטהרה באמצעות מדריכי כלות וחתנים, המלווים את הזוג גם אחרי הנישואים. משך הזמן, שבין הווארט לחתונה עומד בציבור הליטאי והספרדי על ממוצע של שלושה חודשים, ובציבור החסידי יכול להגיע אפילו לשנה.
בוב תיל
רוברט "בוב" תיל (באנגלית: Robert "Bob" Theil, נולד ב-2 באוקטובר 1951, סקוטלנד) הוא מוזיקאי וזמר-יוצר פולק-רוק סקוטי.
ביוגרפיה.
בוב תיל נולד בחווה בצפון-מזרח סקוטלנד וגדל והתבגר בעיירה הסקוטית מאריקירק. בתחילת שנות ה-70 עבר ללונדון, שבה החל בהדרגה לפתח את הקריירה המוזיקלית שלו. בסוף שנות התשעים עבר להתגורר באנטוורפן שבבלגיה.
תיל הושפע רבות מהזמרים והמוזיקאים שהובילו את הפולק-רוק של שנות ה-70 (רוי הארפר, מייקל צ'אפמן, ריצ'רד תומפסון) ובעיקר מהסקוטים ברט יאנש, אל סטיוארט וג'רי ראפרטי.
תיל שר, יוצר וכותב בסגנון מוזיקת הפולק-רוק הבריטית, ועושה בדרך כלל שימוש בגיטרה אקוסטית או חשמלית בת 12 מיתרים.
הג'האד האסלאמי
קנט בייזמור
קנת' למונט "קנט" בייזמור הבן (באנגלית: .Kenneth Lamont "Kent" Bazemore Jr; נולד ב-1 ביולי 1989) הוא כדורסלן אמריקאי, המשחק בעמדת הקלע עבור לוס אנג'לס לייקרס מליגת ה-NBA.
קריירת מכללות.
בייזמור נרשם לאוניברסיטת אולד דומיניון, ושיחק עבור קבוצת הבית ה"אולד דומיניון מונרכ'ס". בעונת 07–2008 ישב בייזמור על הספסל, והתחיל לשחק באופן פעיל בעונת 08–2009. בשנת הפרשמן שלו, בייזמור היה שחקן מפתח ברוטציה של המונרכ'ס, עם ממוצעים של 4.5 נקודות ו-3.1 ריבאונדים למשחק אשר סייעו לאולד דומיניון מונרכ'ס לזכות בטורניר "CollegeInsider.com" ב-2009. בשנתו השנייה באוניברסיטה, הוא עבר להרכב הפותח והיה אחד מהשחקנים הבולטים של קבוצתו. בייזמור קלע בממוצע 8.4 נקודות, 3.4 אסיסטים, 4.2 ריבאונדים ו-1.9 חטיפות למשחק. בהמשך בייזמור נבחר לנבחרת ההגנה הטובה ביותר של העונה. בשנתו השלישית באוניברסיטה הגיע לממוצעים של 12.3 נקודות, 5.1 ריבאונדים ו-2.2 חטיפות למשחק ונבחר לשחקן ההגנה של השנה של ליגת המכללות, ואף זכה להכרה ארצית בזכות זכייתו בגביע "לפטי דריזל" לשחקן ההגנה הטוב ביותר של השנה. בשנתו האחרונה במונרכ'ס, השיג ממוצעים של 15.4 נקודות, 6.1 ריבאונדים ו-3.1 אסיסטים למשחק.
קריירה ב-NBA.
גולדן סטייט ווריורס.
לאחר שלא נבחר בדראפט ה-NBA 2012, שיחק בייזמור עבור אוקלהומה סיטי ת'אנדר בליגת הקיץ של ה-NBA באורלנדו, ועבור גולדן סטייט ווריורס בליגת הקיץ של לאס וגאס. ב-26 ביולי חתם בגולדן סטייט. במהלך עונת הרוקי שלו, וכן במהלך עונתו השנייה בליגה, הועבר מספר פעמים לסנטה קרוז ווריורס מליגת הפיתוח של ה-NBA.
לוס אנג'לס לייקרס.
ב-19 בפברואר 2014 הועבר בייזמור, לצד מרשון ברוקס, בטרייד ללוס אנג'לס לייקרס, תמורת סטיב בלייק. ב-7 באפריל הושבת לשארית העונה לאחר שקרע את גיד רגלו הימנית.
אטלנטה הוקס.
ב-23 בספטמבר 2014 חתם בייזמור באטלנטה הוקס. הוא קלע שיא קריירה של 28 נקודות ב-14 בדצמבר 2015 בהפסד קבוצתו למיאמי היט. ב-7 ביולי 2016 חתם על חוזה נוסף בהוקס.
פורטלנד טרייל בלייזרס.
ביוני 2019 הועבר בטרייד לפורטלנד טרייל בלייזרס, בתמורה לאוון טרנר.
סקרמנטו קינגס.
בינואר 2020, לאחר 43 משחקים בלבד בפורטלנד, הועבר יחד עם אנתוני טוליבר בטרייד לסקרמנטו קינגס, בתמורה לטרבור אריזה, וניין גבריאל וקיילב סווניגן.
החזרה לגולדן סטייט.
בנובמבר 2020 חתם בייזמור על חוזה בגולדן סטייט ווריורס, בה החל את קריירת המשחק.
החזרה ללייקרס.
באוגוסט 2021 חתם על חוזה בלוס אנג'לס לייקרס, בה שיחק בעבר בשנת 2014.
אליס קולצ'ין
אליס רוברט קולצ'ין (מאנגלית: Ellis Robert Kolchin; 18 באפריל 1916 - 30 באוקטובר 1991) היה מתמטיקאי אמריקאי שעסק באלגברה דיפרנציאלית וחבורות אלגבריות ליניאריות. על שמו נקרא משפט קולצ'ין על איברים אוניפוטנטיים בחבורות אלגבריות ליניאריות.
ביוגרפיה.
קולצ'ין נולד בניו יורק. הוריו היו מוריס קולצ'ין ובטי סטיינריץ'. הוא למד באוניברסיטת קולומביה, ובתום לימודיו המשיך ללמוד בה כתלמיד מחקר תחת הנחייתו של ג'וזף ריט. במהלך לימודיו המתקדמים נישא אל קייט וייל בשנת 1940, ולשניים נולדו שני ילדים - פיטר ואלן.
במהלך מלחמת העולם השנייה, שירת קולצ'ין בחיל המודיעין הימי בארצות הברית. במהלך שירותו הוא הצליח לפרסם מספר מאמרים. בתום שירותו חזר אל אוניברסיטת קולומביה וקביל משרה שם. בשנת 1976 זכה לתואר פרופסור למתמטיקה. הוא פרש בשנת 1986, ובכל זאת המשיך במחקר עד מותו בשנת 1991 בניו יורק, בגיל 75.
פרט לקריירה שלו באוניברסיטת קולומביה, קולצ'ין גם כיהן בתפקידים זמניים במקומות שונים, כמו בסורבון בשנים 1954-1955, באוניברסטת פריז בשנים 1960-1961 ובאוניברסיטת פרינסטון. הוא דיבר רוסית שוטפת ואף לקח חלק בתוכנית החלפת מרצים ברוסיה בשנת 1965.
לקולצ'ין היו מספר תלמידים, ביניהם עזריאל רוזנפלד .
תרומתו למתמטיקה.
קול'צין עבד בתחום האלגברה הדיפרנציאלית, ופיתח את תורת החבורות האלגבריות הליניאריות. בעבודתו השתמשו גם בתחומים אחרים, כמו באנליזה מרוכבת, תורת K, גאומטריה דיפרנציאלית ועוד. על שמו נקרא משפט קולצ'ין, הקובע כי ניתן לשלש סימולטנית מונואיד מטריצות אוניפוטניות מעל שדה סגור אלגברית. משפטים מקבילים באלגברות לי פתירות, חבורות פתירות, ואלגברות לי נילפטוניות, הם בהתאמה משפט לי, משפט לי-קלוצ'ין ומשפט אנגל. על שמו נקראת גם טופולוגיית קלוצ'ין . הוא גם תרם רבות להרחבת פיקאר-וזו.
ממאמריו וספריו.
לרשימת המאמרים המלאה ראו בקריאה נוספת.
בידיים ריקות
שלמה יהודה טבק